प्रतिभाओं को तराशने आगे बढ़ाने की जरूरत है : कर्नल
चौधरीचरण सिंह किसान छात्रावास सिणधरी के तत्वाधान में आयोजित तीन दिवसीय ओपन प्रो कबड्डी प्रतियोगिता रविवार को सांसद कर्नल सोनाराम चौधरी के मुख्य आतिथ्य एवं बायतू विधायक भाजपा किसान मोर्चा प्रदेशाध्यक्ष कैलाश चौधरी की अध्यक्षता जिला परिषद बाड़मेर के मुख्य कार्यकारी अधिकारी एम एल नेहरा के विशिष्ट आतिथ्य में संपन्न हुई।
कर्नल सोनाराम चौधरी ने कहा कि ग्रामीण तबके की प्रतिभाओं को आगे बढ़ने का अवसर और प्रेरणा देने की जरूरत है वहीं उन्होंने ऐसी सामाजिक गतिविधियों और कार्यक्रमों को सदैव महत्व और सहयोग देने की बात कही। साथ कर्नल सोनाराम चौधरी ने केन्द्र प्रदेश की सरकारों द्वारा आमजन के हित में निर्णायक नीतियां लागू कर गांव और गरीब का विकास सुनिश्चित करना बताया। विधायक कैलाश चौधरी ने बालक को सच्ची पूंजी बताते हुए समाज को उसकी शिक्षा, संस्कार और अनुशासन की सीख देने की बात कही। चौधरी ने समाज की उन्नति के लिए नशा कुरीतियों का त्याग कर निर्णायक सामाजिक उत्थान और जैविक कृषि के विकास की आवश्यकता जताई। सीईओ एमएल नेहरा ने खेलों से प्रतिभाओं को तरासे जाने का अवसर मिलने की बात कही। साथ ही समाज के चहुंमुखी विकास के लिए शिक्षा को मुख्य आधार बताया। वहीं विशिष्ट अतिथि सिणधरी प्रधान जस्सी देवी चौधरी ने विद्यार्थियों को लक्ष्य निर्धारण कर आगे बढ़ने तथा मार्ग से विमुख होने वाली वृतियां से सदैव दूरी बनाये रखने की अपील की। पचपदरा तहसीलदार भागीरथराम चौधरी, सायला तहसीलदार जवाहराराम, दुग्ध डेयरी अध्यक्ष भीखाराम चौधरी, बायतू भाजपा ब्लाॅक अध्यक्ष चेनाराम कड़वासरा, समाजसेवी लाखाराम नवाद, पंचायत समिति सदस्य गोमाराम लेगा, जालोर भाजपा उपाध्यक्ष हीराराम जाखड़ तथा भाकिसं प्रांत उपाध्यक्ष नगाराम सियाग, सरपंच कौशला राम मूढ़, हुकमाराम सोयल, पारसमल खण्डेलवाल आदि कार्यक्रम के अतिथि रहे। तोगाराम गोदारा ने संस्थान का प्रतिवेदन प्रस्तुत किया। छात्रावास प्रभारी हरीराम माचरा ने प्रतियोगिता प्रतिवेदन प्रस्तुत किया।
मांजू ने दौरा किया
भारतीयकिसान संघ के जिला अध्यक्ष हरीराम मांजू ने रविवार को कृषि मंडियों का दौरा कर तौल व्यवस्थाओं के साथ किसानों के लिए उपलब्ध सुविधाओं की जानकारी ली। मांजू ने सिणधरी समेत गुड़ामालानी, सेड़वा और धोरीमन्ना कृषि मंडी में पहुंच कर किसानों से चर्चा की। इस दौरान उन्होंने मंडी की अनाज तौलने की व्यवस्थाओं को लेकर किसान और व्यापारियों के साथ चर्चा करते हुए किसान हित की सदैव रक्षा किये जाने की बात कही। साथ ही मंडी व्यापारी संघों के साथ वार्ता कर किसानों की समस्याओं का समाधान की अपेक्षा की गई है। पंचायत समिति सिणधरी की साधारण बैठक 29 दिसम्बर को प्रधान की अध्यक्षता में आयोजित होगी। विकास अधिकारी रविन्द्र प्रकाश आचार्य ने बैठक की जानकारी देते हुए पानी, शिक्षा, चिकित्सा, विकास, राजस्व सहित विभिन्न मुद्दों पर चर्चा होने की बात कही। साथ ही उन्होंने परिक्षेत्र के जनप्रतिनिधियों को बैठक में शामिल होने की अपील की।
सिणधरी. मंच पर बैठे अतिथि।
hin_Deva awa_Deva hin_Deva hin_Deva hin_Deva hin_Deva